Urmând primele lecții din manual,
ți-ai croit drum de la bază până în apartamentul de lux al șefului.
Acum e timpul să ne axăm pe rentabilitate.
Viciul înseamnă comerț.
Nu e vorba despre moralitate. E greșit să faci trafic de droguri sau de sex.
E o afacere. Iei banii cu ambele mâini.
Nu se va întâmpla de la sine să-ți atingi potențialul de câștig.
E esențial ca un șef mafiot să aibă un plan de afaceri.
Dacă nu există plan, structura se va prăbuși.
Dar, punându-ți mintea și mușchii la bătaie,
poți să-ți întreci concurența
și să devii șeful interlop al visurilor tale.
La fel ca el.
Magnatul heroinei din Harlem, Frank Lucas.
Strategia lui revoluționară a schimbat traficul de droguri din New York,
creând propria aprovizionare, câștigând peste un milion de dolari pe zi.
La început, dormeam în frig.
Apoi am avut succes și m-am lăfăit în bani.
Urmează planul lui revoluționar
și poți fi sigur că infracțiunile tale rentează!
CUM SĂ DEVII UN ȘEF AL MAFIEI
EFICIENTIZEAZĂ OPERAȚIUNILE
Frank Lucas a clădit un imperiu de milioane de dolari
din nimic.
Înainte să împlinească 40 de ani.
Obiectivul lui era să facă bani vânzând heroină,
așa că a câștigat mulți bani din asta.
Dar, înainte să-i urmezi calea spre vârf,
iată ce poți învăța din ascensiunea sa!
1. ȘANSELE ÎI ERAU POTRIVNICE TÂNĂRULUI LUCAS
Frank Lucas s-a născut în Carolina de Nord în timpul Marii Crize.
Nu aveam niciun viitor în Carolina de Nord, era segregaționism.
Nu puteai să ai o viață bună sau să ai grijă de familia ta.
Și-a văzut vărul ucis de un membru KKK.
I-a zburat creierii.
I-a băgat o pușcă în gură și a tras.
Uneori, ți se întâmplă anumite lucruri care te schimbă.
I-a schimbat-o.
A venit la New York.
Problema era că era analfabet.
Nu putea să se angajeze nici să livreze ziare.
Singura șansă de supraviețuire era să se implice în ceva ilegal,
unde putea fi acceptat. Așa că a început să vândă droguri.
2. LUCAS A ÎNVĂȚAT DE LA UN MENTOR PUTERNIC
Bumpy Johnson a fost cel mai șmecher gangster de culoare.
Bumpy i-a fost ca un tată.
Am lucrat mulți ani cu Bump.
Mai exact, 13 ani, 9 luni și 8 zile.
Și orice ban făcut de mine
i se datorează. E meritul lui.
Când Bumpy a murit, Frank a preluat traficul de droguri.
Frank voia drogurile
fiindcă el credea că așa avea să facă cei mai mulți bani.
3. AFACEREA LUI ERA UNA DE FAMILIE
Din șapte frați, Frank era cel mai mare. Era eroul meu.
Dacă ne cerea să facem ceva, o făceam.
A putut să-și mențină controlul prin frații săi.
Avea încredere în ei și i-a îmbogățit.
Mereu vorbea despre familie. Îți inocula asta.
„Fii alături de familie!”
Frank avea o carieră promițătoare
și un cerc loial care să-l ajute să-și clădească afacerea.
Dar n-a însemnat că toți îi respectau autoritatea.
Când îți lansezi afacerea, cum arăți că te ridici la nivelul așteptărilor?
Nu se pune nimeni cu cineva din Harlem, ai înțeles?
TACTICĂ CÂȘTIGĂ-ȚI REPUTAȚIA
Ca șef mafiot, singura cale de a asigura succesul operațiunii
este să le arăți imediat consecințele, dacă îți stau în cale.
Întâi, o să-i zdrobesc tigva.
Trebuie să te impui ca ucigaș.
E o industrie dură,
unde reputația și credibilitatea sunt esențiale.
Da!
Dacă arăți slăbiciune ca șef mafiot, nu reziști mult.
Ei au știut cum să se impună încă de la început.
După ce a preluat banda Winter Hill,
Whitey Bulger ar fi transmis un mesaj, ucigându-l pe Louis Litif,
un vechi asociat care nu i-a ascultat ordinul.
Trupul său mutilat a fost găsit în portbagajul unei mașini.
Albert Anastasia și-a început domnia
ordonând uciderea vânzătorului Arnold Schuster, ajuns pe lista neagră
pentru că a ajutat poliția să găsească un fugar.
Iar când Griselda Blanco a intrat în traficul de cocaină,
a inventat o tactică pentru a-și ține rivalii sub control,
angajând mercenari pe motocicletă numiți „sicario”,
care asasinau oamenii din mers,
în plină zi.
După ce Frank Lucas a preluat traficul de heroină,
influența sa a fost pusă la încercare.
Când ești în vârf, mereu îți dau târcoale vulturii, da?
Mereu există cineva
care începe să se gândească:
„Aș putea să fac asta mai bine ca el.
Eu ar trebui să fiu liderul.”
Nu-ți permiți să lași o asemenea nesupunere nepedepsită.
În Harlemul anilor '60, cel mai șmecher din jur era Tango.
Tango era o matahală de aproape doi metri. Lumea din Harlem se temea de el.
Tango e traficant liber-profesionist…
cunoscut pentru păcălirea furnizorilor.
E ceva ce noul șef, Frank Lucas, nu poate permite.
Frank a întrezărit o ocazie
să arate cine comandă și să-l pună la respect pe uriaș.
Când a auzit că Tango voia marfă,
Frank i-a dat un kg de heroină,
știind că va încerca să-l păcălească.
Când Frank s-a dus să încaseze banii, Tango a răspuns cum credea.
N-a vrut să plătească, s-a repezit la el, insultându-i onoarea.
Și pe cea a mamei lui.
O mulțime se adunase, cum intuise Frank.
Mesajul era clar.
Frank știa să arate lumii că atunci când ești șeful,
nu doar că ții degetul pe trăgaci, dar știi cum să-l apeși.
Ai nevoie de o astfel de reputație pentru a avea succes.
Dar, ca șef mafiot, poate că mușchii vor deschide ușa,
dar creierul îți va aduce banii.
Începe cu mantra pe care trebuie s-o urmeze orice afacerist înțelept:
nu plăti preț întreg!
TACTICĂ SCAPĂ DE INTERMEDIAR
Copiii visează să devină sportivi, astronauți sau vedete de cinema.
Nimeni nu aspiră să devină intermediar.
Păcat, pentru că acolo se câștigă bine!
În industria heroinei, lanțul de aprovizionare e internațional.
Intermediarul câștigă o sumă uriașă
fiindcă merge la sursă.
Asta se plătește din profitul tău.
Să-ți explic!
La începuturile lui Frank,
heroina ajungea în SUA
prin ceea ce se numea Filiera Franceză.
A început cu macii cultivați în Turcia.
PREȚ FERMIER
La maturitate, plantele erau culese pentru sevă de opiu.
Seva se fierbea cu lămâie ca să separe morfina.
MORFINĂ
Apoi pleca spre Franța,
unde chimiștii harnici transformau morfina în heroină.
E un proces exact și puturos.
PREȚ ANGRO
Apoi, intermediarul din mafia corsicană
transporta heroina rafinată peste Atlantic, în SUA,
ascunzând-o cum putea.
PREȚ CONTRABANDIST
Ce prăjitor de pâine scump!
Odată ce ajungea pe uscat,
mafia americană o vindea mai scump cu până la 400%.
MICA ITALIE - HARLEM
Apoi, ajungea pe străzi,
datorită traficanților locali ca Frank Lucas.
PREȚ DE VÂNZARE
Această învoială aducea milioane de dolari mafiei.
Dar, pentru escrocii ca Frank,
era o propunere extrem de ineficientă.
Frank voia să găsească o cale să scape de intermediar,
ca să-și maximizeze profitul.
Și să reducă șansele ca forțele de ordine să se infiltreze în organizație.
Lucas avea nevoie de o idee, pe care a găsit-o în același loc
în care urmăriți acest conținut esențial, probabil.
Televiziunea.
Era o emisiune de știri.
Spuneau că se drogau în Vietnam.
Washingtonul recunoaște
că e problemă gravă pentru soldații din Vietnam.
Unde unii ar putea vedea doar o criză, Frank s-a dus cu mintea în altă parte.
Frank găsise ocazia să aducă heroina din Asia.
Planul său? Să evite Filiera Franceză
și să-și creeze o linie prin Orientul Îndepărtat.
Din fericire, avea deja o legătură.
Vărul său, pe nume Ike Atkinson,
era sergent de armată retras în Asia,
reușind să ia legătura cu cei care cultivau maci.
Când te gândești la o nouă afacere,
trebuie să te interesezi înainte să faci pasul.
Frank s-a dus în Bangkok, Thailanda, pentru o întâlnire cu vărul Ike,
care i-a făcut cunoștință cu furnizorul.
Un bărbat pe care Frank l-a numit „007”, evident.
Acel 007 era dispus să-i vândă lui Frank peste 200 de kg de heroină pe loc,
pentru circa un milion de dolari, o zecime din cât îi cerea Mafia.
Frank a acceptat cu lăcomie
și a găsit un om de încredere care să-i aducă transportul.
Putea fi începutul unei legături frumoase.
Dar Frank trebuia să fie sigur că operațiunea lui 007 se verifica.
Așa că s-a dus în jungla thailandeză,
umblând zile întregi pe căldura sufocantă,
până a ajuns pe Pământul Făgăduinței.
A fost atât de impresionat, încât a mai cumpărat pe loc.
Dar drumul de întoarcere a avut obstacole.
Bandiți.
Frank a luptat alături de ghizi.
Când s-au liniștit apele, bandiții erau morți.
Dar scopul lui Frank de a asigura o aprovizionare directă
rămăsese în picioare.
M-am dus. Am luat marfa.
M-am întors și restul e istorie.
Dar, chiar dacă asiguri o aprovizionare directă,
nu vei deveni un șef de top fără să te pricepi la vânzări.
Cum faci ca marfa să-ți zboare de pe rafturi?
TACTICĂ ÎNCOLȚEȘTE PIAȚA
Când volumul vânzărilor nu-ți atinge potențialul de piață,
oricare ar fi motivul, ai o problemă.
Soluția din manual pentru această dilemă comună?
Să fii singurul jucător din oraș.
CAFEA STARBUCKS
Dacă încolțești piața, ai control asupra pieței.
Poți să ceri oricât dorești.
A funcționat pentru ei.
Interlopul Enoch „Nucky” Johnson și-a folosit legăturile politice
ca să-și controleze afacerile în timpul prohibiției,
câștigând jumătate de milion de dolari pe an, nouă milioane acum,
din alcool ilegal, prostituție și jocuri de noroc.
Șeful din Philadelphia, Nicodemo Scarfo, a încolțit piața de metamfetamină,
importând și distribuind peste 380 de litri de P2P.
O cantitate suficientă
pentru jumătate de tonă din acest drog.
Iar Cheng Chui Ping, cunoscută drept Sora Ping,
a câștigat 40 de milioane de dolari în două decenii,
devenind principalul furnizor de imigranți
din China în Statele Unite,
câștigându-și porecla „Mama traficanților de oameni.”
TREI ANI MAI TÂRZIU
Dar Lucas voia să aprovizioneze
o bază de consumatori și mai mare, care se afla în creștere.
Circa 50% din dependenții de droguri stau în New York,
iar aproape 80% dintre aceștia locuiesc aici, în Harlem.
Cererea nu era o problemă,
dar cum te asiguri că vin la tine ca să-și ia doza?
Începe cu marketingul.
Ca majoritatea organizațiilor, dai un nume produsului.
Vrei ca lumea să-ți caute marca. Trebuie să te asiguri că marca e bună.
Și că numele atrage atenția lumii.
Iată o parte din concurența lui!
La recunosc pe unele. Vreți să le citesc pe toate?
Bine.
Mașinăria Rea.
Poate fi fatal.
Degustare.
Deturnare în Harlem.
Du-te naibii.
În vine.
Nu te mai saturi de bun ce e.
- Răzbunare. - Magie tragică.
Tare drăguț.
Clopoțel.
Supradoză corectă. Corect.
Trecut.
Răzbunare totală.
Banda verde. Banda roșie. Iureș.
Nu le-a lipsit imaginația.
UN GUST NOU
Dar promovarea inteligentă are limitări.
Contează ce e în pachet.
Frank a numit-o „Magia albastră”
și era cea mai bună marfă de pe piață.
Rețeta secretă a lui Frank?
Majoritatea heroinei de atunci
avea nivelul de puritate între 1-3%.
Dar Lucas a pus clienții pe primul loc,
crescând nivelul de puritate la 5-7%.
Avea un efect mai bun. Poți să-ți iei un Ford sau poți să-ți iei un Cadillac.
Eu aș prefera un Cadillac, iar asta vindea Frank.
Iar când vinzi un produs superior și potențial letal,
controlul calității e esențial.
Frank s-a asigurat că gama sa de produse se află în mâinile unui expert.
Geniul producției, pe care a numit-o Red Top.
Când Frank primea un transport din Asia,
i-l trimitea lui Red Top,
care o combina cu alte substanțe
pentru vânzare.
Când cererea a crescut, a angajat mai mult personal
și le-a pus pe noile angajate să poarte uniforme specifice, pentru transparență.
Ca să nu fie descoperiți,
Lucas a pus-o pe Red Top să mute operațiunea des.
Uneori, ar fi plătit polițiștii ca să facă treaba la ei acasă.
Dar, pentru a încolți piața cu adevărat, Frank avea nevoie de altceva.
O strategie solidă de vânzare.
Studiind comportamentul poliției, a observat un tipar esențial.
SECȚIE DE POLIȚIE
La ora 16:00, polițiștii din tura de dimineață plecau.
Dar următoarea tură n-o prelua până la 17:00.
Frank le cere acoliților să iasă pe străzi
în acea oră de aur.
Frank monitorizează relațiile cu publicul,
plimbându-se prin Harlem sub acoperire.
Dacă cineva face o gafă, vor plăti cu vârf și îndesat.
Dar, când se vinde atât de bine,
uneori, trebuie doar să te relaxezi și să te bucuri.
Creând un produs superior și devenind expert în distribuție,
Frank avea piața de heroină din Harlem în palmă.
Cine n-ar vrea să se bucure de roadele muncii lor?
Dar, înainte să începi să arunci cu bani,
fii atent la următoarea lecție din manual!
TACTICĂ CURĂȚĂ-ȚI BANII
Când vinzi droguri pe stradă,
nu ești plătit cu depozite.
Banii sunt de preferat în activități ilegale,
nefiind urmăriți.
Dar se pot ivi anumite probleme când ești doldora.
Făceau o mulțime de bani, era o nebunie.
Indivizii ca Frank Lucas
aveau sute de mii de dolari în bancnote de 20, 50,
10 și 5.
Sunt greu de cărat, de numărat.
Și știți,
banca va fi cam bănuitoare, de unde ai tu atâția bani gheață,
când lumea primește cecuri?
Nu sunt singurele probleme.
În cele din urmă, toată lumea trebuie să dea socoteală pentru banii lor,
iar dacă locuiești într-o vilă în Howard Beach și ai un Porsche,
iar când vine vremea taxelor,
pretinzi că faci 12.000 de dolari pe an ca poștaș.
ceva nu se leagă.
De aceea, zeii crimei au inventat…
spălarea de bani.
Ești gata să transformi banii murdari în bancnote curate?
Deși tehnicile variază, în esență, urmează aceiași pași de bază.
Pasul unu. Plasarea.
Creează o afacere
cu un cont bancar, unde-ți poți depune profitul!
BANCĂ
O spălătorie auto sau un club de noapte.
Pasul doi. Stratificare.
Folosește tranzacții complexe ca să separi banii de sursa ilegală.
De exemplu, cumpără aur!
Încasează banii!
Apoi trimite banii dintr-un cont bancar internațional în altul,
ca să fie și mai greu de urmărit.
Sau investește profitul în bunuri precum mașini de lux, bijuterii, imobiliare!
Apoi vinde-le din nou! Așa ajungem la al treilea pas. Integrarea.
Investește cașcavalul proaspăt spălat în sistemul financiar…
IMPOZITE
…ca să scapi de Fisc.
BURSA DE VALORI
Voilà! Banii tăi murdari din droguri sunt acum curați ca lacrima.
Pare simplu,
dar partea dificilă la spălarea de bani este că n-o poți face singur.
În New York, Frank îi știa pe toți,
așa că avea relații și oameni care s-o facă pentru el.
Știa pe cineva la nivel executiv la Chemical Bank.
Le ordona funcționarilor să se ocupe de Frank.
Și chiar asta făceau.
Numărau sute de mii de dolari
de bancnote de 10, 1 și 20.
Iar cel de la bancă nu punea întrebări
și îi schimba în bancnote de 100.
Ca un adevărat șef, Lucas și-a investit banii curați
în afaceri legitime, generatoare de taxe.
Practic, controla o întreagă zonă în Harlem.
Avea un club. Câteva magazine.
Avea clădiri de birouri în Detroit
și în alte zone în New York.
O fermă în Carolina de Nord.
A cumpărat 4.000 de acri de pământ. Trei sute de capete de vite.
Avea un taur premiat de 100.000 de dolari.
Era un taur al naibii de mare.
Fraierul era uriaș.
Portofoliul diversificat al lui Frank i-a deschis calea spre înalta societate.
Frank le știa pe vedetele din acea vreme. Pugiliști, precum Joe Louis, animatoare.
Era o vedetă a vremii sale,
deși făcea ceva foarte ilegal și greșit.
Odată stăteam la bar
și m-a întrebat: „Îți place James Brown, băiete?”
A început să cânte muzica și a venit James Brown,
m-a prins de mână și a încercat să mă facă să dansez.
Datorită priceperii lui Frank la spălare de bani,
el și frații lui au putut să trăiască pe picior mare în Harlem.
Banii sunt totul. Asta e America.
Banii sunt totul.
Dar, când produsul tău de bază e heroina,
probabil că fericirea nu va dura o veșnicie.
Mulți au murit, iar guvernul a început să se trezească.
PREȘEDINTELE NIXON
Principalul inamic al Statelor Unite este abuzul de droguri.
În astfel de momente, cum îți menții planul de afaceri?
Compania a fost afectată, productivitatea și relațiile umane.
Ambele trebuie reparate cât mai repede posibil.
TACTICĂ PROTEJEAZĂ-ȚI PROFITUL
Dacă vrei să ai o afacere durabilă,
ai nevoie de o strategie adaptabilă la toate condițiile pieței.
În 1971, președintele Nixon a inventat expresia „Război asupra drogurilor”,
iar în New York războiul se dezlănțuise,
așa că era vital ca departamentul de poliție din New York
să arate că puteau să rezolve lucrurile, înfruntându-i.
Frank a abordat problema din mai multe direcții.
Începând cu o campanie de PR.
S-a gândit că, dacă ar ajuta comunitatea,
așa ar putea să se protejeze, pe el și afacerea lui.
Împrumuta bani lumii.
Nu-i păsa dacă îi mai recupera.
Avea grijă de oameni.
Deci a ținut comunitatea de partea lui.
S-a asigurat că avea grijă de o categorie și mai importantă.
Polițiștii.
Frank a cheltuit mulți bani pe mituirea polițiștilor.
Să dea mită poliției înseamnă
să poată merge pe stradă fără grija că va fi arestat.
Înseamnă să știe că transportul de droguri va veni fără probleme,
fără ca poliția să intervină.
Așa cum descoperă mulți șefi mafioți,
actele de generozitate față de polițiști pot să-i lăcomească pe unii.
La începutul anilor '70,
Frank Lucas și-a mutat familia într-o casă liniștită din suburbii.
Dar, când munca ta înseamnă o viață criminală, te urmărește și acasă.
Frank are un musafir nepoftit,
un detectiv corupt de la NYPD, căruia ajunge să-i spună Babyface.
Îl somează să-i plătească 10.000 de dolari pe lună.
Sau îi va închide operațiunea definitiv.
Frank nu vede nicio ieșire.
Așa că plătește.
În timp ce Frank se chinuie să-l țină la distanță pe Babyface,
o amenințare și mai mare îl paște din partea Antidrogului.
Agenții au lucrat non-stop ca să adune informații despre operațiunea lui.
Când un informator face dezvăluiri…
atunci îl înhață.
Pot să vă spun
că atunci când poliția s-a dus să-l aresteze,
soția lui a aruncat câteva genți sport pe fereastră.
Conțineau peste 500.000 de dolari, în bancnote mici.
Erau banii pe care îi strânsese
ca să cumpere 100 de kg de heroină din Thailanda.
Din păcate, n-a mai făcut drumul.
Frank e acuzat de trafic de autoritățile statului și de cele federale.
A fost găsit vinovat și condamnat la 70 de ani de închisoare.
Dar șeful drogurilor din Harlem a făcut o ultimă tranzacție.
Frank s-a alăturat echipei Americii și a luat decizia
de a coopera pentru reducerea sentinței.
Ca afacerist,
a luat decizia corectă pentru el, pentru a avea grijă de sine.
Chiar dacă a însemnat să-și trădeze propriul frate.
Nu spui niciodată.
A schimbat tabăra.
Tipul acesta de trădare este… greu de gestionat uneori.
Este. Dacă ar fi altcineva,
ai face față mai bine, dar fratele tău, propria familie?
Îți zguduie sufletul.
Încă doare și astăzi. Încă doare.
Ce pot să spun? Sunt doar afaceri.
Geniul lui de maximizare a profiturilor i-au adus milioane,
dar timpul său în vârf n-a durat decât șapte ani.
Dacă vrei ca flacăra ta să ardă luminos și mult timp,
trebuie să cauți mai adânc în manual
și să-l urmărești pe următorul titan,
capul mafiei siciliene, Salvatore „Bestia” Riina.
Secretul drumului său legendar pentru dominarea lumii interlope,
nepăsarea față de viețile omenești.
Ești pregătit să descătușezi bestia din tine?
Subtitrarea: Ramona Coman